Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 928/12/3304	Nové Mesto nad Váhom, 6.11.2012
EEČ : 2-24-98-2012

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Dňa 03.11.2012 v čase o 20.30 h. v rodinnom dome v Novom Meste nad Váhom, XXXXX ul. č. XXXXX, v ktorom žije v spoločnej domácnosti s poškodenou XXXXX, nar. XXXXX, trvale bytom  XXXXX ul. č. XXXXX, XXXXX, po prechádzajúcej slovnej potýčke, mal fyzicky napadnúť menovanú a to tak, že ju údermi oboch rúk zovretými v päsť udieral do oblasti hlavy, trupu, rúk a chrbta, a taktiež do menovanej kopal nohami do oblasti rúk a trupu, pričom sa menovanej vyhrážal zabitím, a to slovami "dneska ťa zabijem, dneska ťa určite zabijem", čo u poškodenej vzbudilo dôvodnú obavu o svoj život a zdravie.  
Odôvodnenie: 
	Proti obvinenému je vedené trestné stíhanie pre prečin nebezpečného vyhrážania podľa ustanovenia § 360 ods. 1, ods. 2 písm. b) Trestného zákona na tom skutkovom základe, že dňa 03.11.2012 v čase o 20.30 h. v rodinnom dome v Novom Meste nad Váhom, XXXXX ul. č. XXXXX, v ktorom žije v spoločnej domácnosti s poškodenou XXXXX, nar. XXXXX, trvale bytom  XXXXX ul. č. XXXXX, XXXXX, po prechádzajúcej slovnej potýčke, mal fyzicky napadnúť menovanú a to tak, že ju údermi oboch rúk zovretými v päsť udieral do oblasti hlavy, trupu, rúk a chrbta, a taktiež do menovanej kopal nohami do oblasti rúk a trupu, pričom sa menovanej vyhrážal zabitím, a to slovami "dneska ťa zabijem, dneska ťa určite zabijem", čo u poškodenej vzbudilo dôvodnú obavu o svoj život a zdravie.  

	Preskúmaním príslušného spisového materiálu som zistil, že v predmetnej veci sa koná o trestnom čine, pre ktorý zákon ustanovuje  trest odňatia slobody, ktorého horná hranica neprevyšuje 5 rokov.

	V prípravnom konaní bol vykonaný výsluch obvineného a svedka-poškodeného, boli zabezpečené listinné dôkazy, a taktiež boli zabezpečené správy o povesti obvineného spolu s odpisom registra trestov.

Z predloženého spisového materiálu vyplýva, že obvinený nebol doposiaľ uznaný vinným zo spáchania trestného činu, priestupku, resp. iného správneho deliktu. 

 Obvinený a poškodená s takýmto spôsobom vybavenia veci vyslovili súhlas.

Obvinený a poškodená uzavreli dňa 05.11.2012 pred probačným a mediačným úradníkom Okresného súdu Nové Mesto nad Váhom zmier, pričom poškodená si voči obvinenému neuplatnila žiadnu ďalšiu škodu.

Peňažnú sumu určenú na všeobecne prospešné účely, ktorú obvinený zaplatil na účet tunajšej prokuratúry vo výške 100 EUR považujem vzhľadom na závažnosť spáchaného trestného činu, dotknutý verejný záujem, osobné a majetkové pomery obvineného a jeho doterajší život za primeranú. 

XXXXX nie je obvinený z trestného činu, ktorým bola spôsobená smrť osoby, nie je voči nemu vedené trestné stíhanie pre korupciu, a ani trestné stíhanie proti verejnému činiteľovi alebo zahraničnému verejnému činiteľovi pre trestný čin spáchaný v súvislosti s výkonom ich právomoci a v rámci ich zodpovednosti. 

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je z hľadiska účelu trestného konania postačujúci.

	Preto bolo potrebné rozhodnúť tak ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Matej Izakovič
prokurátor